الكوكب عباره عن جسم موجود فى السما وبيدور حولين نجمه معينه. وعلشان نعتبر الجسم ده كوكب لازم يكون لي كثافه معينه بحيث إن الجاذبيه بتاعتو تكون كافيه علشان تخلي شكلو مكور. بس الكثافه دي مينفعش تزيد عن حد معين علشان بعد كده هيحصل تفاعل نووى. زمان فى العصور القديمه كان الناس بيعتبرو الكواكب آلهه. ولحد النهارده لسه فى ناس بيؤمنوا بعلم النتجيم اللى بقول إن حركه الكواكب باثر فى حياة الناس. زمان كانت الناس بتعتقد إن الكواكب بدور حولين الارض, وبالرغم إن فكرة إن الكواكب بتدور حولين الشمس كانت موجوده لكنها منتشرتش غير بعد ظهور ادله على كده فى القرن ال17 عن طريق جاليليو جاليلى. ومع تطور التلسكوبات ادرنا نعرف إن الكواكب التانيه بتشترك مع الارض فى بعض الخصائص زى البركين والعواصف. من سنه 1992 بعد اكتشاف مئات الكواكب بره النظام شمسي العلماء بداءوا يفهموا إن الكواكب فى الميلكي واي بتشترك فى خصائص كتيره. سنه 2006 الاتحاد الفاكى الدولى عمل تعريف جديد للكوكب والي بسببه بقة النظام الشمسي فيه 8 كواكب بعد ما كانوا 9. والكواكب دى هيا: ميركيوري وفينوس والارض والمريخ وجوبيتر وساتورن واورانوس ونيبتون. الارباعه الاولنيين بيعتبروا كواكب صخريه والارباعه التانيين بيعتبروا كواكب غازيه. النظام الشمسي فى كمان على الاقل خمس كواكب اقزام اشهرهم بلوتو ولي كان بيعتبر كوكب قبل 2006.